Jean Zaleski Jean Zaleski (imwielda Jean Busuttil, magħrufa ukoll bħala Jean Busuttil Zaleski; Birkirkara, Malta 11 ta' April 1920 - 2 ta' Mejju 2010) kienet artista Maltija li qattgħet ħafna mill-ħajja adulta tagħha fl-Istati Uniti. Ix-xogħol tagħha deher f'diversi wirjiet fl-Istati Uniti u f'Malta. Jean Busuttil twieldet Birkirkara, l-iżgħar fost 11 itfal. Meta kellha 8 snin, flimkien mal-familja tagħha, hija emigrat lejn l-Istati Uniti. Bħala artista studjat fl-Istati Uniti fil-Moore College of Art and Design ta' Philadelphia, fi New York fl-Pratt Institute, fil-Parsons School of Design, u fil-Art Students League. Fl-1986 irċeviet il-Premju "Susan B Anthony" fil-qasam tal-pittura mill-Organizzazzjoni Nazzjonali għan-Nisa . Fl-1975 ġiet mistiedna mill-President Jimmy Carter fil-White House bħala parti minn delegazzjoni ta' ħames artisti nisa. Diversi pitturi ta' Zaleski ġew ippreżentati f'wirjiet matul ħajjitha u wara mewtha. Apparti mill-wirjiet tal-arti, ix-xogħol tagħha deher ukoll f-kotba. Dawn il-pubblikazzjonijiet jaqgħu f'żewġ kategoriji: kotba ta' illustrazzjonijiet u kotba tal- artisti. Ta' spiss il-kotba tagħha ikun fihom mit-tnejn . Dawn jinkludu, fost l-oħrajn, "Cowlines", Copper Beach Press 1982. ISBN 9780914278375 ktieb artistiku li fih ukoll poeżiji ta' Edwin Honig ISBN 0-914278-37-1. Dan il-ktieb artsitiku fost l-oħrajn, fih żewġ folji maqgħuda flimkien, maħdum bi 22 paġna fuq kull naħa, qishom pjanu akkordjin. Il-ktieb jista' jinqara bħala ktieb normali jew inkella bħala miftuħ beraħ. Il-ktieb "Winged Spirits:24 contemporary American poets" fih bosta "collage" maħduma minn Zaleski.